Syrbsko Republika. Syrbsko Republika (syrb.-chorw. "Republika Srpska" / "Република Српска") – jydno ze dwůch skłodowych tajlůw Bośńe a Hercegowiny (drugo je "Federacyjo Bośńe a Hercegowiny"). Mo 24 811 km² wjyrchu a pomjyszkuje ja 1 411 000 ludźi (dane ze 2005 roku). Stolicům podle prowa je Sarajewo, nale isto Banja Luka. Teroźńi sztatus Syrbskij Republiki je uregulowany uod pokojowygo porozumjyńo, kere zakůńczůło důmowo wojna we Bośńi a Hercegowińe (1992-1995).
Ludztwo.
Syrbsko Republika je pomjyszkowano uod ůng. 1,5 mln perzůnůw (2006 r.); 90% ś ńich to Syrby, krům uůnych żyjům sam znamjyńńy Chorwaty a Bośńaki (bośńacke muzułmany).